Bazilika svätej Klotildy

Bazilika svätej Klotildy a Valérie (fr. Basilique Sainte-Clotilde-et-Sainte-Valère) je katolícky farský kostol a bazilika minor v 7. obvode v Paríži, na námestí Square Samuel-Rousseau.

Dejiny 
Kostol bol postavený v rokoch 1846 – 1857. Na stavbe sa podieľali architekti Christian Gau a po jeho smrti v roku 1853 Théodore Ballu, ktorý postavil aj kostol Najsvätejšej Trojice. Kostol bol zasvätený svätej Klotilde a svätej Valérii.

V rokoch 1859 – 1890 tu bol organistom hudobný skladateľ César Franck, tvorcom organu je Aristide Cavaillé-Coll.

V roku 1897 pri príležitosti osláv 1400. výročia prijatia krstu kráľom Chlodovikom I., ktorého druhá manželka bola svätá Klotilda, pápež Lev XIII. povýšil kostol na baziliku minor. V roku 2007 bol zriadený nový hlavný oltár.

Architektúra 
Neogotická stavba je charakteristická svojimi dvomi špicatými vežami s výškou . Vnútorný priestor je presvetlený. V oknách sú vitráže, obrazy namaľoval Jules Eugène Lenepveu (kaplnka Panny Márie), sochy vytvorili James Pradier, Francisque Duret a Eugène Guillaume, ktorý vytvoril sériu zo života svätej Valérie.

Bazilika poslúžila architektovi Léonovi Vautrinovi ako vzor pri vytvorení fasády katedrály Najsvätejšieho Srdca Ježišovho v Kantone.

Iné projekty

Externé odkazy 
 Dejiny baziliky

Zdroj 

Paríž
Kostoly v Paríži
Rímskokatolícke kostoly vo Francúzsku
Neogotické stavby vo Francúzsku
18. obvod (Paríž)
Architektúra z 1857